ZurichNLP/romansh-municipal-text-corpus huggingface dataset:
Romansh: Ils proprietaris d'implants privats pel provedimaint d'aua sun respun-sabels invers il cumün per dons vi dals implants publics, scha quists dons vegnan chaschunats dals implants privats (construcziun mang-luossa, funcziun insufficiainta o scha la gestiun e'l mantegni¬maint nu succedan da maniera professiunala).
Romansh: Il cumün inchascha taxas per cuernar ils cuosts dals implants publics pel provedimaint d'aua: construcziun, gestiun, mantegnimaint e renovaziun (sanaziun, rimplazzamaint). Las taxas ston cuernar quists cuosts e correspuonder al princip dal chaschunader. Pro circun¬stanzas specialas porta il cumün ils cuosts restants cun mezs generals.
Romansh: Las taxas (taxas d'attach, taxas d'aua) vegnan inchaschadas per cuer-nar ils cuosts da l'avertüra fundamentala e generala sco eir da l'aver-türa detagliada, scha'ls implants da l'avertüra detagliada nu vegnan finanziats tras contribuziuns, o in connex cun planisaziuns da quartier o cun üna procedura da contribuziuns tenor l'uorden chantunal da¬vart la planisaziun dal territori.
Romansh: Debituors da las taxas sun ils proprietaris dal terrain tenor register fundiari al mumaint da la scadenza. In cas da proprietà cumünaivla sun quai ils proprietaris da cumünanza, in cas da cunproprietà ils cunproprietaris. Pro relaziuns cun dret da fabrica han da pajar las taxas las persunas chi dispuonan dal dret da fabrica.
Romansh: Adressats da quints e disposiziuns sun ils proprietaris dal terrain tenor register fundiari al mumaint da la facturaziun. Pro relaziuns cun dret da fabrica sun quai las persunas chi dispuonan dal dret da fabrica, in cas da proprietà cumünaivla o cunproprietà ils proprietaris da cumünanza resp. ils cunproprietaris. Adressata in cas da proprietà in condomini es l'administraziun.
Romansh: Per fabricats chi vegnan colliats la prüma jada culs implants publics dal provedimaint d'aua es da pajar üna taxa d'attach unica. Quella vain calculada in basa a la valur dal stabilimaint tachà (valur da nouv tenor stima ufficiala in resguardond l'index actual) e las tariffas fixadas aint il annex (graduadas tenor classas d'ogets).
Romansh: Scha ün stabilimaint müda adöver e riva perquai in üna classa d'oget cun ün consüm d'aua plü ot es da prestar ün pajamaint supple¬mentar. Quel vain calculà in basa a la differenza tanter la tariffa da fin qua e la tariffa nouva. In cas da bagatella po renunzchar l'autorità da fabrica ad ün pajamaint supplementar.
Romansh: Scha ün stabilimaint tachà vain müdà davopro (restructuraziun, ingrondimaint, substituziun) uschè chi resulta o chi'd es da presümer ün augmaint dal consüm d'aua es da prestar ün pajamaint supple-mentar. Quel vain calculà in basa a la differenza da la valur dal stabili-maint avant e davo il müdamaint (valur da nouv tenor stima ufficiala in resguardond l'index actual). La tariffa correspuonda a la tariffa valabla per fabricats nouvs.
Romansh: Taxas d’attach specialas pon inchaschar be quellas fracziuns chi’d han ün avantag direct ed individual da l’implant pel provedimaint d’aua fabrichà nouv o renovà. Üna taxa d’attach speciala das-cha gnir incha-schada be üna jada pel listess oget (p.ex. la sanaziun d’ün reservuar).
Romansh: Relevanta per taxaziuns provisoricas es la valur resp. plüvalur pro¬babla dal proget da fabrica chi'd ha survgni il permiss. Quella vain determinada in basa als cuosts da fabrica approximativs tenor du-monda da fabrica. Schi'd es evidaint cha'ls cuosts da fabrica indichats nu pon esser güsts schi fixa l'autorità da fabrica la valur resp. plüvalur in basa a l'annunzcha pella sgüranza pel temp da fabrica o d'üna stima tenor agen parair.
Romansh: La taxa tenor quantità vain fixada in basa a la cifra letta giò dal quin-tadur. Scha ün quintadur muossa ün consüm d'aua evidaintamaing incorrect o sch'el sta salda vain determinada la quantità d'aua in basa al consüm in media dals ultims 3 ons. Müdamaints pro'l bsögn d'aua sun da resguardar.
Romansh: Scha'ls attachs e'ls condots da colliaziun servan a plüssas parcellas ston ils proprietaris privats scumpartir svess tuot ils cuosts correspun¬dents. Resalvà resta il scumpart dals cuosts tras l'autorità da fabrica pro planisaziuns da quartier o d'areal sco eir scha l'autorità da fabrica ordinescha ch'ün condot da colliaziun privat es da realisar resp. da dovrar cumünaivelmaing.
Romansh: Las disposiziuns da quista ledscha sun d'applichar a tuot las dumon¬das d'attach e tuot ils progets da fabrica chi nu sun amo approvats al mumaint cha la ledscha aintra in vigur. Dumondas d’attach e progets da fabrica fingià approvats sun da terminar tenor la legislaziun dals cumüns da fusiun (dals anteriuors cumüns) d’infin uossa.
Romansh: Quista ledscha rimplazza ils uordens correspundents dals anteriuors cumüns d’Ardez, Ftan, Guarda, Scuol, Sent e Tarasp. Al mumaint ch’ella aintra in vigur sun abolidas tuot las prescripziuns da plü bod. Excepziun: l’applicaziun dal dret d’infin uossa per progets tenor art. 36 al. 2 LA (progets approvats chi nu sun amo terminats).
Romansh: Il cumün inchascha da tuot ils consüments finals sün territori dal cumün da Scuol üna taxa a favur da la comunità1. Lapro nu dependa scha'ls consüments hajan fat adöver da l'access liber a la rait o brich. La taxa importa tanter 0 e 4 raps per ura kilowatt (rom da la taxa).
Romansh: Las taxas e prestaziuns a favur da comunitats sun üna cumponenta da l'indemnisaziun per l'adöver da la rait, quai tenor l'art. 14 al. 1 e l'art. 15 al. 4 lit. b da la ledscha federala dals 23 marz 2007 davart il provedimaint electric (Ledscha davart il provediment elec¬tric, LPrEl, CS 734.7).
Romansh: Quista ledscha vala per tuot il territori cumünal. Ella regla – in basa a la ledscha da fabrica e’l plan general d’avertüra e tant inavant cha quai es l’incumbenza dal cumün – la fuormaziun, l’adöver, il mantegni-maint, la renovaziun e la finanziaziun dals plazzals per ramassar im-mun¬dizchas e dals implants pellas immundizchas.
Romansh: Per plazzals da ramassamaint chi vegnan planisats e realisats in connex cun üna planisaziun d'areal o da quartier vala la legislaziun davart la planisaziun dal territori (disposiziuns davart la planisaziun d'areal resp. da quartier). Schi mancan prescripziuns specialas schi sun relevantas las disposiziuns da quista ledscha eir pella procedura da plan d’areal resp. da quartier.
Romansh: Ils cuosts da l’economisaziun locala dal s-chart cumpiglian particular-maing ils cuosts per preparar, gestiunar e mantgnair ils plazzals da ramassamaint da tuot gener, ils cuosts pels servezzans da ramassa-maint specials, cumprais ils cuosts administrativs e’ls cuosts da per-sunal sco eir ils cuosts per finanziar las investiziuns e per las reservas chi fan dabsögn per la renovaziun e’ls megldramaints da l’infra-structura.
Romansh: La suprastanza cumünala po obliar gestiuns da servezzans, da man-steranza, d’industria sco eir d’agricultura d’allontanar svess las im-mundizchas ramassadas separadamaing invezza da pajar la taxa fun-damentala, quai scha las premissas per inchaschar üna taxa funda-men¬tala sun accumplidas. Las gestiuns ston allontanar las immun¬diz-chas confuorm a las ledschas e portar svess ils cuosts.
Romansh: Adressats da quints e disposiziuns sun ils proprietaris dal terrain tenor register fun¬diari al mumaint da la facturaziun. Pro relaziuns cun dret da fabrica sun quai las persunas chi dispuonan dal dret da fabrica, in cas da proprietà cumünaivla o cunproprietà ils proprietaris da cumünanza resp. ils cunproprietaris. Adressata in cas da proprietà in condomini es l'administraziun.
Romansh: Cuntravenziuns cunter quista ledscha sco eir cunter las disposiziuns executivas e decrets relaschats in basa a quista ledscha vegnan chastia¬das da la suprastanza cumünala cun üna multa maximala da CHF 5‘000, premiss chi pertoccan prescripziuns/ordinaziuns davart il ramassar, tgnair in salv, reütilisar o allontanar immundizchas e chi nu suottastan a la legislaziun federala o chantunala.
Romansh: Id es pussibel da müdar o d'abolir las uras da serrada per singuls arrandschamaints. Quai capita illa procedura da permiss. Il cumün po eir admetter uras d'avertüra plü lungas ad ustarias chi fan üna du-monda correspundenta. La premissa es cha las pretensiuns a re¬guard uorden e quietezza vegnan accumplidas.
Romansh: Chi chi surpassa – cun intenziun o per negligenza – las dispo¬siziuns da quista ledscha obain ordinaziuns e decrets relaschats in basa a quista ledscha vain chastià cun üna multa fin 10'000 francs. Il cumün po be avertir invezza da dar üna multa o desister ad ün chasti schi's tratta d'ün cas da bagatella.
Romansh: Sün dumonda sto minchün sustgnair la pulizia, tant inavant chi po gnir pretais, ad impedir delicts e cuntravenziuns, ad arrestar a persunas, a sgürar cumprouvas sül lö, a güdar a ferits ed a limitar o impedir dons. Per dons chi resultan da tals agüds es respunsabel il cumün.
Romansh: Accumulaziuns da persunas in lös publics o lös accessibels per la ge-neralità das-chan gnir scholtas, scha'l passagi da persunas o veiculs vain impedi da maniera insupportabla, schi resultan canera o insuos-chamaints in üna masüra considerabla, schi dà disturbis d'oter möd o schi dà indizis cha persunas partecipadas cuntrafan a prescripziuns penalas.
Romansh: La suprastanza cumünala po scumandar in general il consüm d'alcohol, da nicotin o d'otras drogas, e quai pels seguaints lös: areals da scoula e da scoulina, plazzas da giovar, implants da sport, s-chalas, passagis, vias e plazzas cun access per la generalità sco eir parcs publics. Quistas zonas sun da segnar correspundentamaing.
Romansh: suos-chantar, donnagiar, müdar o allontanar possess privat sco eir public sco terrain, parcs, plazzas da giovar, implants da sport, ogets per giovar, bancs, bügls, monumaints, spuondas, saivs, barrieras, signalisaziuns, chaistas da fluors, decoraziuns etc. Cuntrafacturs han da pajar sper üna multa eir ils cuosts per pulir e per refar ils dons.
Romansh: Feuerwerkskörper, die eine sehr geringe Gefahr darstellen, die einen vernachlässigbaren Lärm-pegel erzeugen und die für die Verwendung in eingegrenzten Bereichen einschliesslich Wohn-gebäuden vorgesehen sind (Ziffer 2.1 Anhang 1 zur eidgenössischen Sprengstoffverordnung [quist’ordinaziun nun exista in lingua rumantscha]).
Romansh: Dürant il silenzi nocturn es d'evitar qualunque canera chi disturba la quietezza o il sön. Particularmaing sun scumandadas our'il liber las seguaintas activitats: chantar, far musica, discuorrer dad ot, sbragir etc.; far sunar radios, gramofons, megafons, sirenas e simils apparats; tütar sainza bsögn e far canera cun veiculs a motor chi's lascha evitar; lavar autos, maschinas etc.
Romansh: Tanter las 12:00 e las 13:00 e da las 20:00 fin chi cumainza il silen¬zi nocturn es da resguardar il bsögn da quietezza da la populaziun. Dürant tschellas uras sun d'evitar tuot ils disturbis exagerats chi's po evitar tras masüras radschunaivlas o cun tour il resguard toc-cant. Lavurs chi fan canera sun d'effettuar scha pussibel aint in locals serrats.
Romansh: Dürant la stagiun da stà (1. lügl fin als 15 october) e dürant la stagiun d’inviern (20 december fin Pasqua) pon gnir effettuadas lavurs chi chaschunan emissiuns da tuot gener, inclus lavurs da fabrica sco eir ils transports e'l trafic in connex cun lavurs da fabrica, be dürant ils seguaints uraris:
Romansh: Ils temps da lavur per sondas geotermicas vegnan fixats cul permiss correspundent. Quistas lavurs sun admissas in princip tuot on dürant ils uraris tenor al. 2. Tuot tenor ingio chi vegnan fattas – p. ex. aint in quar¬tiers abitats o in vicinanza d’allogis per giasts – po l’autorità da fabrica restrendscher ils temps da lavur.
Romansh: Cun giovar our'il liber esa d’evitar canera exagerada. Da las 22:00 fin a las 7:00 es scumandà qualunque gö, divertimaint e sport chi cha-schuna canera. Arrandschamaints da sport our'il liber sun scumandats a partir da las 22:00. Excepziuns douvran ün permiss dal cumün.
Romansh: Mincha chan sto gnir annunzchà dal possessur pro’l cumün. L'oblig d'annunzchar cumainza subit cha'l chan ha l'età da 4 mais. L'annunz¬cha sto succeder minch'on fin als 31 schner. Sch'ün chan müda pos¬sessur es oblià il nouv possessur da s'annunzchar infra 15 dis.
Romansh: Aint in stabels d'administraziun, sün areals da scoula e scoulina, sün plazzas da giovar ed implants da sport, aint in ustarias, parcs publics sco eir asils da sulvaschina esa da tgnair ils chans in tschinta cuorta. La suprastanza cumünala po ordinar ün oblig da tgnair in tschinta tempo-rar o permanent per ulteriurs areals (p.ex. sendas lung la prada) e til signalisar correspundentamaing.
Romansh: La pulizia po tschüffer chans chi giran sainza survaglianza o chi nu sun identifichabels. Sco insurvagliats valan chans chi giran sainza patrun dürant plüssas uras, da di o da not. Scha ingün nu tils piglia in con¬segna infra trais dis in pajond las spaisas, po dispuoner la pulizia che chi dvainta cun els.
Romansh: Ils stabilimaints da trafic cumünals vegnan tgnüts averts dal cumün dürant l’inviern, tantinavant cha quai correspuonda als bsögns publics e cha la situaziun da privel permetta quai. I’l rom dals credits deliberats dal cumün determinescha la suprastanza cumünala ils stabilimaints da trafic chi ston gnir rumits.
Romansh: Vias cumünalas dadour la zona da fabrica chi – in basa a l’alinea 1 e 2 – nu vegnan rumidas o dovradas dal cumün sco sendas d’inviern e sco pistas per schlisolar, nu das-chan gnir rumidas da persunas privatas ni gnir fattas transiblas per schlitras a motor da persunas privatas. Davart excepziuns our da motivs importants (tagls da laina d’inviern, access a S-charl e Sinestra, pavlar muvel i’l rom d’üna pauraria) decida la suprastanza cumünala. Per quist intent nu basta il bsögn d’access a chasas d’abitar privatas.
Romansh: Il cumün es autorisà da depuoner la naiv in resguardond plü bain pussibel edifizis e culturas sün terrain privat cunfinant. Ils bains immobigliars pertocs ston gnir pulits da la gera ed immundizchas dal cumün davo la bunatscha. Dons vi d’edifizis, saivs o plantas chaschunats dal cumün vegnan indemnisats dal cumün.
Romansh: La pulizia das-cha bloccar – cun urdegns adattats vi da la rouda – o manar davent veiculs parcats cunter las prescripziuns o veiculs parcats chi’d impedischan il trafic e la ruotta. Ils cuosts van a charg dal possessur o da la persuna chi maina il veicul, scha quel nu segua als uordens da la pulizia. Il cuntrafactur po eir gnir chastià.
Romansh: Pro decrets chi douvran specialmaing bler temp vain calculada la taxa da trattamaint tenor ils cuosts. Pels funcziunaris cumünals valan – res¬guardond il salari fundamental resp. las indemnisaziuns pauschalas, las indemnisaziuns per sezzüdas, ils cuosts socials ed indirects – las seguaintas tariffas (in francs per ura):
Romansh: Las alineas 1 fin 3 valan subsidiarmaing eir per decrets e proceduras penalas administrativas cha’l cumün relascha resp. executescha in basa a l’ulteriur dret cumünal e chantunal, quai tant inavant chi nu dà in¬güna regulaziun davart ils cuosts da procedura. Excepziun: proceduras da protesta chi pertoccan impostas e taxas.
Romansh: La cumünanza d’urna dals 18 mai 2025 ha acceptà üna revisiun parziala da la ledscha davart l’adöver da las vias champestras e da god cun veiculs a motor chi cumpiglia eir müdamaints da quista ledscha. La revisiun parziala es entrada in vigur als 1. lügl 2025.
Romansh: Il dovair da far servezzan da pumpiers cumainza al principi da quel on cha la persuna obliada accumplischa 20 ons. El finischa a la fin da quel on cha la persuna obliada accumplischa 45 ons. La suprastanza cumünala po prolungar il dovair da far servezzan fin l’età da 55 ons schi nu dà pumpiers avuonda culla dürada da servezzan previssa.
Romansh: Pels sunteris d'Ardez, da Ftan e da Sent vala plünavant la seguainta disposiziun: Il dret da gnir sepuli in üna da las fossas privatas existentas han tuot las persunas paraintas o parantadas in lingia directa o laterala cun trapassats fingià sepulits in quella, obain paraints e parantats in lingia directa o laterala da persunas cun dret vi d’üna fossa privata da quia.
Romansh: Persunas mortas utrò chi nu vaivan domicil aint il cumün da Scuol e chi nun han ingüns drets vi da fossas privatas pon gnir sepulidas quia be cul permiss da la direcziun. Ün tal permiss ha dad esser güstifichà tras circumstanzas extraordinarias. El vain concess impustüt a vaschins o scha’l trapassà vaiva relaziuns plü strettas cun üna fracziun dal cumün da Scuol.
Romansh: Scha la cumischiun da sunteri ordinescha – davo chi’d es scuors il temp da pos – cha tschertas fossas vegnan levadas, comunichescha l’uffizi da fabrica quai directamaing a la parantella (premiss cha las adressas correspundentas sun cuntschaintas). Plünavant daja üna publicaziun sülla tabla naira o – schi fa dabsögn – ün avis aint il Fögl ufficial.
Romansh: Quista ledscha da taxas vain applichada a tuot las proceduras da plani-saziun, da permiss da fabrica e d'otras proceduras da la pulizia da fa-brica cha l'autorità da fabrica ha da far in basa a la legislaziun chantu-nala davart la planisaziun dal territori e la ledscha cumünala da fabrica.
Romansh: Pel trattamaint da plans consecutivs tras l'autorità da fabrica e l'ad-ministraziun cumünala vain inchaschada üna taxa da trattamaint dad 1 fin 3 francs per m2 terrain dadaint il territori da planisaziun. La supra-stanza cumünala fixa la taxa da trattamaint sco pauschala i’l rom determinà tenor ils cuosts stimats. Cun quista taxa sun indemnisadas tuot las expensas dal cumün pella planisaziun consecutiva: l'introduc-ziun e la realisaziun da la procedura sco eir la publicaziun, l'approva-ziun e'l trattamaint pro'l register fundiari.
Romansh: Pel trattamaint da dumondas da fabrica per fabricats nouvs, fabricats substitutivs, recon¬strucziuns, müdamaints ed ingrondimaints illa procedura ordinaria pel permiss da fabrica esa da pajar üna taxa da 2 fin 4 francs per m3 spazi circumfabrichà. Ella importa però almain 200 francs. L'autorità chi de¬cida fixa la taxa da trattamaint sco pauschala i’l rom determinà tenor la lavur cha la dumonda chaschuna previsibelmaing.
Romansh: La taxa da trattamaint cuerna la lavur normala dal cumün per examinar, publichar e trattar la dumonda da fabrica, la redacziun da la decisiun da fabrica, las controllas illa dimensiun üsitada (controlla dal profil da corda o da pikettaziuns equivalentas, collaudaziun dal fabricat brüt e'l fab¬ricat fini, dals attachs da condots, dals schlers da protecziun, dals implants da s-chodamaint e dals implants da tancs) sco eir ils cuosts da chanzlia. Quista prescripziun vala confuorm al sen eir per dumondas da fabrica refüsadas.
Romansh: Eventualas protestas cunter quints da taxas tenor al. 2 sun d'inoltrar a l'autorità da fabrica infra 20 dis, in scrit e cun motivaziun. L'autorità da fabrica decida davart las objecziuns fattas valair e comunichescha als recurrents l'otezza da la taxa pajabla cun üna disposiziun.
Romansh: Sch'ün adöver passager da terrain public es inevitabel per realisar ün proget da fabrica schi vegn inchaschada üna taxa da 5 francs per m2 e mais per l’adöver particular da terrain public, quai impustüt per puntinadas, per s-chargiar e depositar materials da fa¬brica e.u.i.
Romansh: Pell'applicaziun dad ancras temporaras (ancras da filfier e d'asta), guot¬tas e.u.i per stabilisar il s-chav dürant la fasa da fabrica – chi's po laschar per regla aint il s-chav sco ancras sainza tensiun – vain inchaschada üna taxa unica da 100 francs per ancra, guotta e.u.i.
Romansh: Las taxas fixadas aint ill'alinea 1 e 2 correspuondan a l'index zürigais dals cuosts da fabrica, avrigl 2022, da 106.7 puncts (basa: avrigl 2021). Mincha jada cha l'index as müda per 10 % dals puncts s'augmainta o as sbassa eir la taxa per 10 %.
Romansh: Chi chi voul dovrar s-chodamaints movibels our'il liber per intents com¬mercials sto cumprar pro'l cumün las vignettas necessarias tenor dret chantunal e tillas francar vi dals indrizs (Ledscha d'energia dal chantun Grischun, art. 11 al. 2 / Ordinaziun d'energia dal chantun Grischun, art. 39).
Romansh: Per tuot ils fats na reglats in quista ledscha vala analog la Lescha davart la relaziun da lavur da las collavuraturas e dals collavuraturs dal chantun Grischun (lescha dal persunal LP)1) respectivmaing la Lescha davart las scolas popularas dal chantun Grischun (lescha da scoula)2) cun tuot las disposiziuns executivas correspundentas.
Romansh: Quista ledscha ha l'intent d'unifichar las prescripziuns cumünalas da-vart la promoziun da la construcziun d'abitaziuns principalas e la re-stricziun da la construcziun d'abitaziuns secundaras, decretadas dals anteriurs cumüns d'Ardez, Ftan, Guarda, Scuol, Sent e Tarasp. Ella ha plünavant l'intent d'adattar quistas prescripziuns a la Ledscha fede¬rala davart las abitaziuns secundaras (LAS) chi'd es in vigur daspö ils 1. schner 2016.
Romansh: Abitaziuns approvadas sco abitaziuns principalas in basa a las prescrip-ziuns dals anteriurs cumüns ed annotadas sco talas aint il register fundiari, valan in avegnir sco abitaziuns principalas cumünalas e sun suottamissas a las prescripziuns da quista ledscha davart las abitaziuns principalas cumünalas.
Romansh: Abitaziuns cha'ls anteriurs cumüns han approvà tanter ils 12 marz e'ls 31 december 2012 sainza restricziun d'ütilisaziun tenor dret federal, valan sco abitaziuns transitorias. Per quistas abitaziuns vala l'art. 25 al. 4 LAS. Schi sun gnüdas approvadas sco abitaziuns principalas in basa al dret cumünal suna suottamissas plünavant a las prescripziuns da quista ledscha davart las abitaziuns principalas cumünalas.
Romansh: L'uffizi da fabrica maina ün register da tuot las abitaziuns approvadas sün territori cumünal cullas seguaintas indicaziuns: termin da la publi-caziun e dal permiss, destinaziun da las abitaziuns (abitaziun principala cumünala, abitaziun principala tenor dret federal, abitaziun gestiunada turisticamaing, abitaziun secundara) sco eir infuormaziuns davart la basa legala da la restricziun d'ütilisaziun.
Romansh: Schi vegnan approvadas abitaziuns principalas ed abitaziuns gestiu-nadas turisticamaing es da garantir tenor dret federal lur destinaziun tras cundiziuns aint il permiss da fabrica. L'autorità da fabrica fa an-notar quistas cundiziuns sülla parcella pertocca aint il register fundiari avant il cumanzamaint da fabrica.
Romansh: L'autorità da fabrica comunichescha las seguaintas decisiuns eir a l'Uffizi federal pel svilup dal territori, quai al listess mumaint cha'ls petents survegnan la comunicaziun: permiss da fabrica per nouvas abitaziuns (tenor art. 7 Abs. 1 lit. b, art. 8 ed art. 9 LAS), decrets da sistida (tenor art. 14 LAS) e permiss da fabrica per nouvas abitaziuns cun üna re¬stricziun da l'ütilisaziun sistida.
Romansh: L'ütilisaziun admissa d'abitaziuns principalas sco eir d'abitaziuns ges-tiunadas turisticamaing approvadas in basa al dret federal as drizza unicamaing tenor las prescripziuns respectivas da la legislaziun fede-rala davart las abitaziuns secundaras. Per abitaziuns principalas cumü-nalas valan las prescripziuns respectivas da quista ledscha.
Romansh: Abitaziuns secundaras per la finanziaziun traversala da gestiuns d'al-logi structuradas (nouvas o existentas) tenor art. 8 al. 1 fin 3 LAS vegnan approvadas be in basa ad üna planisaziun d'ütilisaziun sül s chalin da l'uorden fundamental colliada cun ün proget. Il cumün po pretender – sco cundiziun pel permiss – la definiziun d'üna zona d'hotels sco eir otras masüras da sgürezza.
Romansh: Müdar l'ütilisaziun d'hotels existents resp. da gestiuns d'allogi structu-radas (tenor art. 8 al. 4 LAS) nun es admiss sün tuot il territori dal cumün da Scuol. Plünavant nu vain applichà l'art. 9 al. 1 LAS per ges-tiuns d'allogi structuradas.
Romansh: Cuntrari a l'art. 9 al. 1 LAS nun esa admiss d'approvar nouvas abita-ziuns secundaras aint in stabilimaints illas zonas da fabrica cha las pla-nisaziuns localas dals anteriurs cumüns determineschan sco stabili-maints protets obain cha la Confederaziun o'l Chantun han miss suot protecziun in basa a la legislaziun davart la protecziun da la natüra e da la patria.